ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
ΤΕΥΧΟΣ ΔΕΥΤΕΡΟ
Αρ. Φύλλου 569
3 Μαρτίου 2016
ΠΕΡΙΕΧΟΜΕΝΑ
ΑΠΟΦΑΣΕΙΣ
Σύσταση και λειτουργία του Εκκλησιαστικού Ιδρύματος υπό την επωνυμία «ΠΑΙΔΙΚΟΣ ΣΤΑΘΜΟΣ
ΙΕΡΟΥ ΝΑΟΥ ΜΕΤΑΜΟΡΦΩΣΕΩΣ ΣΩΤΗΡΟΣ ΚΑΛΛΙΘΕΑΣ “Η ΚΡΥΣΤΑΛΛΙΤΣΑ” ΤΗΣ ΙΕΡΑΣ ΑΡΧΙΕΠΙΣ−
ΚΟΠΗΣ ΑΘΗΝΩΝ». .........................................................................
Σύσταση και λειτουργία εκκλησιαστικού ιδρύματος υπό την επωνυμία «ΕΚΚΛΗΣΙΑΣΤΙΚΟ ΙΔΡΥ−
ΜΑ “ΑΓΙΟΣ ΝΕΣΤΟΡΑΣ” ΙΕΡΟΥ ΜΗΤΡΟΠΟΛΙΤΙΚΟΥ
ΝΑΟΥ ΑΓΙΟΥ ΔΗΜΗΤΡΙΟΥ ΧΑΛΚΙΔΟΣ ΤΗΣ ΙΕΡΑΣ
ΜΗΤΡΟΠΟΛΕΩΣ ΧΑΛΚΙΔΟΣ». ..............................................
ΑΠΟΦΑΣΕΙΣ
Αριθμ. 431/302/10.2.2016
(1)
Σύσταση και λειτουργία του Εκκλησιαστικού Ιδρύματος
υπό την επωνυμία «ΠΑΙΔΙΚΟΣ ΣΤΑΘΜΟΣ ΙΕΡΟΥ ΝΑΟΥ
ΜΕΤΑΜΟΡΦΩΣΕΩΣ ΣΩΤΗΡΟΣ ΚΑΛΛΙΘΕΑΣ “Η ΚΡΥΣΤΑΛΛΙΤΣΑ” ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ».
Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ
Έχουσα υπόψη:
1) Τας διατάξεις των άρθρων 1 παρ. 4, 29 παρ. 2, 59
παρ. 2 του Ν. 590/1977 «Περί του Καταστατικού Χάρτου της Εκκλησίας της Ελλάδος» και 68 παρ. 5 του
Ν. 4235/2014,
2) τας υποχρεώσεις της ποιμαινούσης Εκκλησίας προς
το χριστεπώνυμον πλήρωμα, τας απορρέουσας εκ των
Ευαγγελικών επιταγών, των Ιερών Κανόνων και των Νόμων του Κράτους,
3) τας υφισταμένας κοινωνικάς, ποιμαντικάς και πνευματικάς ανάγκας της Ιεράς Αρχιεπισκοπής Αθηνών,
4) την υπ’ αριθμ. 259/29.1.2016 Πρότασιν του Μακαριωτάτου Αρχιεπισκόπου Αθηνών και πάσης Ελλάδος
Ιερωνύμου,
5) την από 1.2.2016 γνωμοδότησιν της Νομικής Υπηρεσίας της Ιεράς Συνόδου της Εκκλησίας της Ελλάδος,
6) την από 5.2.2016 απόφασιν της Διαρκούς Ιεράς Συνόδου, αποφασίζει:
Την σύστασιν εκκλησιαστικού Ιδρύματος υπό την
επωνυμίαν «ΠΑΙΔΙΚΟΣ ΣΤΑΘΜΟΣ ΙΕΡΟΥ ΝΑΟΥ ΜΕΤΑΜΟΡΦΩΣΕΩΣ ΣΩΤΗΡΟΣ ΚΑΛΛΙΘΕΑΣ “Η ΚΡΥΣΤΑΛΛΙΤΣΑ”
ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ», η λειτουργία του
οποίου θα διέπεται από τον κάτωθι Κανονισμό:
«ΚΑΝΟΝΙΣΜΟΣ Συστάσεως και λειτουργίας
εκκλησιαστικού ιδρύματος υπό την επωνυμίαν:
«ΠΑΙΔΙΚΟΣ ΣΤΑΘΜΟΣ ΙΕΡΟΥ ΝΑΟΥ ΜΕΤΑΜΟΡΦΩΣΕΩΣ ΣΩΤΗΡΟΣ ΚΑΛΛΙΘΕΑΣ “Η ΚΡΥΣΤΑΛΛΙΤΣΑ”
ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ»
Άρθρο 1
Σύσταση
Στην Ιερά Αρχιεπισκοπή Αθηνών και στην ενορία του
Ιερού Ναού Μεταμορφώσεως Σωτήρος Καλλιθέας συστήνεται εκκλησιαστικό ίδρυμα, κατ’ εφαρμογή των δι−
ατάξεων των άρθρων 29 παρ. 2, 59 παρ. 2 του Καταστατικού Χάρτη της Εκκλησίας της Ελλάδος (Ν. 590/1977),
υπό την επωνυμίαν «ΠΑΙΔΙΚΟΣ ΣΤΑΘΜΟΣ ΙΕΡΟΥ ΝΑΟΥ
ΜΕΤΑΜΟΡΦΩΣΕΩΣ ΣΩΤΗΡΟΣ ΚΑΛΛΙΘΕΑΣ “Η ΚΡΥΣΤΑΛΛΙΤΣΑ” ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ», το
οποίο θα αποτελεί αυτοτελές νομικό πρόσωπο ιδιωτικού δικαίου μη κερδοσκοπικού χαρακτήρα, το οποίο θα
επικουρεί το έργο του Ενοριακού Φιλόπτωχου Ταμείου
του Ιερού Ναού Μεταμορφώσεως Σωτήρος Καλλιθέας
ιδίας διαχείρισης, θα διέπεται δε από τις διατάξεις του
παρόντος Κανονισμού.
Άρθρο 2
Σκοπός του Ιδρύματος
1. Σκοπός του Ιδρύματος είναι η εξυπηρέτηση, φύλαξη,
προστασία, ιατροφαρμακευτική περίθαλψη, διαπαιδαγώγηση, δημιουργική απασχόληση, ψυχαγωγία και εν γένει
φροντίδα νηπίων εργαζομένων συζύγων που, κατοικούν
ή διαμένουν στην περιφέρεια της ενορίας Μεταμορφώσεως Σωτήρος Καλλιθέας και σε περιφέρειες άλλων
ενοριών, κατόπιν εξασφάλισης άδειας για τη λειτουργία
του ως άνω Παιδικού Σταθμού, σύμφωνα με τους όρους
και τις διατάξεις της κείμενης νομοθεσίας (ιδίως αρθρ.
12 παρ. γ΄ Ν. 2082/1992).
2. Σκοπός επίσης του Ιδρύματος είναι η οργάνωση
διαλέξεων, εορτών και άλλων παρεμφερών εκδηλώσεων
για την προστασία της μητέρας και του παιδιού γενικώς.
Άρθρο 3
Οργάνωση− Διοίκηση
1. Το ίδρυμα τελεί υπό την πνευματική και διοικητική
VARVARA ZACHARAKI
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
εποπτεία της Ιεράς Αρχιεπισκοπής Αθηνών και διοικείται από επταμελές Διοικητικό Συμβούλιο (Δ.Σ.) που
απαρτίζεται από:
α) Τον Μακαριώτατο Αρχιεπίσκοπο Αθηνών και πάσης
Ελλάδος, ως Πρόεδρο, όπως ορίζεται από το άρθρο
59 παρ.2 του Καταστατικού Χάρτη της Εκκλησίας της
Ελλάδος αναπληρούμενου σε περίπτωση κωλύματος ή
απουσίας από τον εκάστοτε Πρόεδρο του Ενοριακού
Φιλόπτωχου Ταμείου (Ε.Φ.Τ.) του Ιερού Ναού Μεταμορφώσεως Σωτήρος Καλλιθέας και,
β) τα υπόλοιπα έξι (6) μέλη του διοικητικού συμβουλίου
του ιδρύματος, τα οποία θα διορίζονται από τον Μακαριώτατο Αρχιεπίσκοπο με πρόταση του Προέδρου του Ε.Φ.Τ.
Η θητεία των μελών του Διοικητικού Συμβουλίου είναι τριετής, εκτός της πρώτης θητείας, που θα λήγει
31.12.2016. Η θητεία τους δύναται να ανανεωθεί και το
αξίωμα τους είναι τιμητικό και άμισθο.
2. Το Δ.Σ. κατά την πρώτη συνεδρίασή του επιλέγει
μεταξύ των μελών του τον Γραμματέα και τον Ταμία.
3. Το Δ.Σ. συνέρχεται τακτικά κάθε μήνα και εκτάκτως
όταν κριθεί αυτό αναγκαίο από τον Πρόεδρο ή ζητηθεί
εγγράφως από τρία (3) τουλάχιστον μέλη του Δ.Σ.
4. Στις συνεδριάσεις το Δ.Σ. τηρούνται πρακτικά, στα
οποία καταχωρούνται όλες οι αποφάσεις, καθώς και η
γνώμη των μειοψηφήσαντων μελών. Τα πρακτικά αναγιγνώσκονται κατά την επόμενη Συνεδρία του Δ.Σ. και
υπογράφονται απ' όλα τα μέλη.
Άρθρο 4
Καθήκοντα Διοικητικού Συμβουλίου
1. Το Δ.Σ. διοικεί το Ίδρυμα και φροντίζει για την εκπλήρωση των σκοπών του, διαχειρίζεται τις υποθέσεις
αυτού, εγκρίνει τον ετήσιο προϋπολογισμό εσόδων και
εξόδων, τους οποίους υποβάλλει για έγκριση στο Γενικό Φιλόπτωχο της Ιεράς Αρχιεπισκοπής Αθηνών και
αποφασίζει για κάθε δαπάνη του Παιδικού Σταθμού.
2. Προσλαμβάνει με σύμβαση Ιδιωτικού Δικαίου και
απολύει το προσωπικό του Παιδικού Σταθμού, αποφασίζει δε την καταβολή εφάπαξ αμοιβής για την παροχή
υπηρεσιών στο Ίδρυμα αφού πάρει την έγκριση από το
Γενικό Φιλόπτωχο της Ιεράς Αρχιεπισκοπής Αθηνών.
3. Προσλαμβάνει Συμβούλους επί παιδαγωγικών, ιατρικών, νομικών, οικονομικών και άλλων θεμάτων και
αποφασίζει για κάθε θέμα που δεν προβλέπεται από
τον παρόντα κανονισμό, πάντοτε δε με την έγκριση
των Πράξεων του από το Γενικό Φιλόπτωχο της Ιεράς
Αρχιεπισκοπής Αθηνών.
4. Μεριμνά για την εξεύρεση οικονομικών πόρων και
την επαύξηση αυτών, καθώς και για την εύρυθμη, ομαλή, απρόσκοπτη και αποτελεσματική λειτουργία του
Ιδρύματος.
5. Με απόφασή του, που εγκρίνεται από το Μητροπολιτικό Συμβούλιο και από το Γενικό Φιλόπτωχο Ταμείο
της Ιεράς Αρχιεπισκοπής Αθηνών, ρυθμίζει κάθε θέμα
που προκύπτει, και δεν προβλέπεται ρητά στον παρόντα
κανονισμό.
Άρθρο 5
Καθήκοντα του Προέδρου
1. Ο Πρόεδρος του Δ.Σ. και σε περίπτωση κωλύματός
του ο νόμιμος αναπληρωτής του ως Προεδρεύων εκπροσωπεί το Ίδρυμα ενώπιον κάθε Δικαστικής, Εκκλη−
σιαστικής ή άλλης Αρχής και σε όλες τις σχέσεις του
με άλλα ιδρύματα, οργανισμούς, νομικά και φυσικά πρόσωπα. Δύναται δε να εκχωρεί το δικαίωμα αυτό κατά
περίπτωση σε άλλο μέλος του Δ.Σ., κατόπιν αποφάσεως
του Δ.Σ., γεγονός που αυτοδικαίως θα συμβαίνει και
στις περιπτώσεις που αναπληρώνεται στα καθήκοντα
του από τον νόμιμο αναπληρωτή του.
2. Προσκαλεί το Δ.Σ. σε τακτικές και έκτακτες συνεδριάσεις.
3. Λαμβάνει γνώση της αλληλογραφίας και υπογράφει
τη σχετική αλληλογραφία.
4. Μεριμνά για την εφαρμογή των διατάξεων του παρόντος κανονισμού και των αποφάσεων του Δ.Σ.
Άρθρο 6
Καθήκοντα του γραμματέα
1. Ο γραμματεύς του Δ.Σ. τηρεί το βιβλίο Πρωτοκόλλου
εισερχομένων και εξερχόμενων εγγράφων του Ιδρύματος.
2. Συντάσσει τα πρακτικά των συνεδριάσεων του Δ.Σ.
και φυλάσσει το βιβλίο των πρακτικών.
3. Τηρεί το βιβλίο Μητρώου των Νηπίων του Παιδικού
Σταθμού, φυλάσσει τη σφραγίδα και το αρχείο αυτού.
4. Συντάσσει τις βεβαιώσεις φοίτησης (αναμνηστικά).
Άρθρο 7
Καθήκοντα του ταμία
1. Ο ταμίας εισπράττει τα έσοδα του Ιδρύματος και
εκδίδει Γραμμάτιο εισπράξεως υπογραφόμενο από τον
Πρόεδρο και τον ταμία.
2. Για κάθε εισφορά σε είδος εκδίδει απόδειξη παραλαβής και καταχωρεί αυτήν στα οικεία βιβλία του
Ιδρύματος.
3. Ενεργεί τις πληρωμές, αφού εκδοθεί το χρηματικό
Ένταλμα Πληρωμής, το οποίο υπογράφεται από τον
Πρόεδρο και τον Ταμία.
4. Τηρεί το βιβλίο του Ταμείου, στο οποίο καταχωρούνται τα έσοδα και τα έξοδα τα οποία πραγματοποιούνται
κατά την χρονική διάρκεια έκαστης οικονομικής χρήσεως.
5. Τηρεί τα διαχειριστικά βιβλία του Παιδικού Σταθμού,
τα οποία φυλάσσει καθώς και τα παραστατικά στοιχεία
των εισπράξεων και των πληρωμών.
6. Συντάσσει τον προϋπολογισμό και τον απολογισμό,
τους οποίους υποβάλλει εγκαίρως προς ψήφιση στο
Δ.Σ. και στη συνέχεια στο Γενικό Φιλόπτωχο της Ιεράς
Αρχιεπισκοπής Αθηνών.
7. Τα διπλότυπα Γραμματίων Εισπράξεων και Πληρωμών φέρουν τη θεώρηση του Γενικού Φιλόπτωχου
Ταμείου της Ιεράς Αρχιεπισκοπής Αθηνών.
Άρθρο 8
Προσωπικό Παιδικού Σταθμού
1. Το προσωπικό του Παιδικού Σταθμού διακρίνεται σε
έμμισθο και εθελοντικό (μη αμειβόμενο). Με απόφαση
του Δ.Σ. καθορίζεται και προσλαμβάνεται το απαραίτητο προσωπικό, σύμφωνα με τις κείμενες διατάξεις,
ώστε να καλύπτονται πλήρως οι ανάγκες λειτουργίας
του Παιδικού Σταθμού.
2. Για την εύρυθμη, ομαλή και αποτελεσματική λειτουργία του Παιδικού Σταθμού προσλαμβάνεται Διευ−
θυντής ή Διευθύντρια που να διαθέτει τ' απαραίτητα
τυπικά και ουσιαστικά προσόντα και ο/η οποίος/α έχει
την ευθύνη λειτουργίας του Παιδικού Σταθμού, μεριμνά για την υγιεινή κατάσταση των παιδιών, για την
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
διαπαιδαγώγηση τους, την ψυχαγωγία τους, την καλή
διατροφή. Μεριμνά για την καθαριότητα του Παιδικού
Σταθμού, παρέχει συμβουλευτική ενημέρωση και υποστήριξη στους γονείς των παιδιών, ενημερώνεται και
συνεργάζεται με το υπόλοιπο προσωπικό του Παιδικού
Σταθμού. Τον/ην Διευθυντή/ντρια όταν απουσιάζει ή
κωλύεται αναπληρώνει μία από τις βρεφοκόμους που
ορίζεται από το Ίδρυμα ή το Δ.Σ. του Ιδρύματος.
3. Η Διεύθυνση του Παιδικού Σταθμού τηρεί το βιβλίο
συμβάντων, τις ατομικές κάρτες υγείας των παιδιών,
το βιβλίο παρουσίας αυτών, το βιβλίο παρουσίας του
προσωπικού του Σταθμού και τα Μητρώα παιδιών του
Παιδικού Σταθμού.
4. Προσλαμβάνεται για τις ανάγκες του Παιδικού
Σταθμού ένας παιδίατρος.
5. Οι αποδοχές του προσωπικού του Ιδρύματος καθορίζονται ελεύθερα με συμφωνία μεταξύ εργαζομένων
και εργοδότη, δεν μπορούν όμως να είναι κατώτερες
του ελαχίστου ημερομισθίου που προβλέπεται από τις
ισχύουσες κάθε φορά συλλογικές συμβάσεις του Υπουργείου Εργασίας ή από την κείμενη νομοθεσία.
6. Λαμβανομένου υπόψη του εκκλησιαστικού χαρακτήρα του Ιδρύματος, δίδεται ιδιαίτερη σημασία σε θέματα
συμπεριφοράς του προσωπικού, η οποία πρέπει να είναι
κόσμια, ευπρεπής και με ιδιαίτερα περισσεύματα αγάπης, επιείκειας και υπομονής.
Άρθρο 9
Λειτουργία του Παιδικού Σταθμού
1. Η λειτουργία του Σταθμού αρχίζει την 1η Σεπτεμβρίου
και λήγει 31η Ιουλίου, του επόμενου ημερολογιακού έτους,
επί πέντε (5) ημέρες, δηλαδή από Δευτέρα έως Παρασκευή.
2. Ο Σταθμός δεν λειτουργεί από την 25η Δεκεμβρίου
μέχρι και την 2α Ιανουαρίου, των Θεοφανείων, καθώς
και από τη Μ. Παρασκευή ως και την Τρίτη του Πάσχα.
3. Ο Σταθμός διακόπτει επίσης την λειτουργία του
κατά τις επίσημες αργίες των Δημοσίων Υπηρεσιών.
4. Η λειτουργία του Σταθμού αρχίζει από τις 7:00 π.μ
και λήγει στις 17:00 ώρα.
Άρθρο 10
Εγγραφή παιδιών
1. Δικαίωμα εγγραφής στο Παιδικό Σταθμό έχουν κυρίως τα παιδιά της Ενορίας του Ιερού Ναού Μεταμορφώ−
σεως Σωτήρος Καλλιθέας και εφόσον υπάρχουν κενές
θέσεις γίνονται δεκτά και παιδιά άλλων ενοριών.
2. Στο σταθμό εγγράφονται παιδιά από 2,5 έως 5 ετών
και απαιτούνται τα εξής δικαιολογητικά:
• Αίτηση των γονέων ή του κηδεμόνα του παιδιού.
• Ληξιαρχική πράξη γεννήσεως του παιδιού.
• Ιατρική βεβαίωση για την σωματική και την πνευματική υγεία του.
• Για την εγγραφή των παιδιών αλλοδαπών γονέων
στο Παιδικό Σταθμό απαραίτητη προϋπόθεση είναι η
άδεια νόμιμης παραμονής στην χώρα μας.
• Δήλωση του γονέα ότι αναλαμβάνει την ευθύνη για
την ασφαλή προσέλευση και αποχώρηση του νηπίου.
Άρθρο 11
Διακοπή φιλοξενίας παιδιών
Η διακοπή φιλοξενίας παιδιών πραγματοποιείται:
1. Όταν το ζητήσουν με αίτησή τους οι γονείς και οι
κηδεμόνες των παιδιών.
2. Όταν παρουσιαστούν σοβαρά προβλήματα στην
υγεία ή τη συμπεριφορά των παιδιών και δεν μπορούν
ν’ αντιμετωπιστούν από τον Παιδικό Σταθμό.
3. Όταν κατ’ εξακολούθηση και παρά τις έγγραφες
ειδοποιήσεις του Δ.Σ. προς τους γονείς, αυτοί δεν
συμμορφώνονται προς το πρόγραμμα λειτουργίας του
Σταθμού
4. Όταν απουσιάζουν συνεχώς πέραν του ενός (1) μηνός αδικαιολόγητα τα παιδιά από τον Σταθμό
5. Όταν δεν καταβάλλεται από τους γονείς πέραν των
δύο (2) μηνών η οικονομική τους συμμετοχή χωρίς να
υπάρχει σοβαρός λόγος
Άρθρο 12
Περιουσία − Πόροι
Πόροι του Ιδρύματος είναι:
1. Η ετήσια επιχορήγηση του Ενοριακού Φιλόπτωχου
Ταμείου.
2. Τα έσοδα από την πραγματοποίηση διαφόρων εκδηλώσεων.
3. Οι δωρεές ή οι κληρονομιές υπέρ του Ιδρύματος.
4. Οι επιχορηγήσεις από την Περιφερειακή ή την Τοπική Αυτοδιοίκηση, Οργανισμός και άλλα νομικά πρόσωπα
Δημοσίου ή Ιδιωτικού Δικαίου.
5. Οι τόκοι εκ των καταθέσεων του Ιδρύματος.
6. Όλα τα ανωτέρω έσοδα κατατίθενται σε τραπεζικό
λογαριασμό στο όνομα του Παιδικού Σταθμού.
7. Ο Πρόεδρος υπογράφει τα σχετικά έγγραφα για
ανάληψη χρημάτων, τις εκδιδόμενες τραπεζικές επιταγές κ.τ.λ.
Άρθρο 13
Τηρούμενα βιβλία
α) Το Ίδρυμα έχει αυτοτελή διαχείριση και τηρεί τα
εξής βιβλία θεωρημένα από το Γ.Φ.Τ. της Ιεράς Αρχιεπισκοπής Αθηνών.
1. Βιβλίο Πρωτοκόλλου Εισερχομένων και Εξερχόμενων εγγράφων
2. Βιβλίο Πρακτικών Συνεδριάσεων Δ.Σ.
3. Βιβλίο Ταμείου, διπλότυπα Γραμμάτια Εισπράξεων
και διπλότυπα Γραμμάτια Πληρωμών, τα οποία είναι
εκτελεστέα, εφόσον φέρουν την υπογραφή του Προέδρου και του Ταμία του Δ.Σ. και είναι θεωρημένα από
το Γ.Φ.Τ. της Ιεράς Αρχιεπισκοπής Αθηνών.
4. Βιβλίο κτηματολογίου για τυχόν ακίνητα περιουσιακά στοιχεία του Ιδρύματος και βιβλίο κινητών πραγ−
μάτων
5. Βιβλίο Συμβάντων
6. Βιβλίο παρουσίας του προσωπικού
7. Μητρώο παιδιών
8. Βιβλίο εκδρομών, επισκέψεων, ομιλιών και διαλέξεων
β) Το Ίδρυμα τηρεί και άλλα βιβλία τα οποία κρίνονται
από το Δ.Σ. απαραίτητα για την λειτουργία του.
Άρθρο 14
Δωρητές − Ευεργέτες
Το Δ.Σ. μπορεί με απόφασή του να ανακηρύξει Δωρητές και Ευεργέτες είτε εν ζωή, είτε μετά θάνατον.
Άρθρο 15
Ειδικές Διατάξεις − Κατάργηση του Ιδρύματος
Το Ίδρυμα καταργείται με απόφαση της Διαρκούς
Ιεράς Συνόδου κατόπιν αιτιολογημένης απόφασης του
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
Δ.Σ. αυτού, η οποία εγκρίνεται από το Μητροπολιτικό
Συμβούλιο, όταν δεν εκπληρώνει τις εκκλησιαστικές
προϋποθέσεις και την αποστολή του, όταν παρεκκλίνει
του σκοπού του ή καταστεί ανέφικτη η λειτουργία του.
Σε κάθε περίπτωση κατάργησης του Ιδρύματος κάθε κινητό ή ακίνητο περιουσιακό στοιχείο αυτού περιέρχεται
αυτοδικαίως στο Νομικό Πρόσωπο του Ιερού Ναού Μεταμορφώσεως του Σωτήρος Καλλιθέας και συγκεκριμέ−
να για τις ανάγκες του Ενοριακού Φιλόπτωχου Ταμείου,
το όποιο έχει αναλάβει όλη τη διαχείριση, συντήρηση
και εύρυθμη λειτουργία του εν λόγω οικήματος, ύστερα
από απόφαση του εκκλησιαστικού συμβουλίου του ως
άνω Ιερού Ναού.
Άρθρο 16
Τροποποίηση του Κανονισμού
Ο παρών Κανονισμός μπορεί να τροποποιηθεί από την
Ιερά Σύνοδο με αιτιολογημένη πρόταση του Δ.Σ. που
εγκρίνεται από το Μητροπολιτικό Συμβούλιο. Η τροποποίηση αυτή υπόκειται στις διατυπώσεις δημοσίευσης
όπως και ο παρών Κανονισμός.
Άρθρο 17
Ισχύς του Κανονισμού
Η ισχύς του παρόντος Κανονισμού αρχίζει από τη
δημοσίευσή του στην Εφημερίδα της Κυβερνήσεως. Ο
Κανονισμός αυτός δημοσιεύεται και στο Επίσημο Δελτίο
της Εκκλησίας της Ελλάδος «Εκκλησία».
Άρθρο 18
Κάλυψη Δαπάνης
Η σύστασις διά του παρόντος Κανονισμού Ιδρύματος
που πρόκειται να λειτουργήσει στο μέλλον ως Παιδικός
Σταθμός, δεν προκαλεί δαπάνη εις βάρος του προϋπολογισμού του Ε.Φ.Τ. της Ενορίας Μεταμορφώσεως
Σωτήρος Καλλιθέας της Ιεράς Αρχιεπισκοπής Αθηνών,
πλην της ετήσιας επιχορηγήσεως κατ’ άρθρον 12, η
οποία εξαρτάται από την έκδοση επόμενων αποφάσεων
εγγραφής πιστώσεων εις τον προϋπολογισμό του Ε.Φ.Τ.
της Ενορίας.
Ο παρών Κανονισμός να δημοσιευθεί στην Εφημερίδα
της Κυβερνήσεως και στο επίσημο Δελτίο «Εκκλησία».
Αθήνα, 5 Φεβρουαρίου 2016
Ο Πρόεδρος
† Ο Αθηνών ΙΕΡΩΝΥΜΟΣ
F
Αριθμ. 5633−2015/353/16.2.2016
(2)
Σύσταση και λειτουργία εκκλησιαστικού ιδρύματος υπό
την επωνυμία «ΕΚΚΛΗΣΙΑΣΤΙΚΟ ΙΔΡΥΜΑ “ΑΓΙΟΣ ΝΕΣΤΟΡΑΣ” ΙΕΡΟΥ ΜΗΤΡΟΠΟΛΙΤΙΚΟΥ ΝΑΟΥ ΑΓΙΟΥ ΔΗ−
ΜΗΤΡΙΟΥ ΧΑΛΚΙΔΟΣ ΤΗΣ ΙΕΡΑΣ ΜΗΤΡΟΠΟΛΕΩΣ
ΧΑΛΚΙΔΟΣ».
Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ
Έχουσα υπόψη:
1) Τας διατάξεις των άρθρων 1 παρ. 4, 29 παρ. 2, 59
παρ. 2 του Ν. 590/77 «Περί του Καταστατικού Χάρτου της
Εκκλησίας της Ελλάδος» και 68 παρ. 5 του Ν. 4235/2014,
2) τας υποχρεώσεις της ποιμαινούσης Εκκλησίας προς
το χριστεπώνυμον πλήρωμα, τας απορρέουσας εκ των
Ευαγγελικών επιταγών, των Ιερών Κανόνων και των Νόμων του Κράτους,
3) τας υφισταμένας κοινωνικάς, ποιμαντικάς και πνευματικάς ανάγκας της Ιεράς Μητροπόλεως Χαλκίδος,
4) την υπ’ αριθμ. 1796/11.11.2015 πρότασιν του Σεβασμιωτάτου Μητροπολίτου Χαλκίδος Χρυσοστόμου,
5) την από 22.12.2015 γνωμοδότησιν της Νομικής Υπηρεσίας της Ιεράς Συνόδου της Εκκλησίας της Ελλάδος,
6) την από 5.2.2016 απόφασιν της Διαρκούς Ιεράς Συνόδου, αποφασίζει:
Την σύστασιν εκκλησιαστικού Ιδρύματος υπό την επωνυμίαν «ΕΚΚΛΗΣΙΑΣΤΙΚΟ ΙΔΡΥΜΑ “ΑΓΙΟΣ ΝΕΣΤΟΡΑΣ”
ΙΕΡΟΥ ΜΗΤΡΟΠΟΛΙΤΙΚΟΥ ΝΑΟΥ ΑΓΙΟΥ ΔΗΜΗΤΡΙΟΥ
ΧΑΛΚΙΔΟΣ ΤΗΣ ΙΕΡΑΣ ΜΗΤΡΟΠΟΛΕΩΣ ΧΑΛΚΙΔΟΣ», η
λειτουργία του οποίου θα διέπεται από τον κάτωθι
Κανονισμό:
ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ ΤΟΥ
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙΑΝ:
«ΕΚΚΛΗΣΙΑΣΤΙΚΟ ΙΔΡΥΜΑ “ΑΓΙΟΣ ΝΕΣΤΩΡ” ΙΕΡΟΥ ΜΗΤΡΟΠΟΛΙΤΙΚΟΥ ΝΑΟΥ ΑΓΙΟΥ ΔΗΜΗΤΡΙΟΥ ΧΑΛΚΙΔΟΣ
ΤΗΣ ΙΕΡΑΣ ΜΗΤΡΟΠΟΛΕΩΣ ΧΑΛΚΙΔΟΣ, ΙΣΤΙΑΙΑΣ ΚΑΙ
ΒΟΡΕΙΩΝ ΣΠΟΡΑΔΩΝ»
Άρθρο 1
Τίτλος − Έδρα − Σφραγίδα
Στην Ενορία του Ιερού Μητροπολιτικού Ναού Αγίου
Δημητρίου Χαλκίδος της Ιεράς Μητροπόλεως Χαλκίδος,
Ιστιαίας και Βορείων Σποράδων, και υπό τον έλεγχο και
εποπτεία της Ιεράς Μητροπόλεως, συνιστάται Εκκλησιαστικό Ίδρυμα με την επωνυμία: ΕΚΚΛΗΣΙΑΣΤΙΚΟ ΙΔΡΥ−
ΜΑ «ΑΓΙΟΣ ΝΕΣΤΩΡ» ΙΕΡΟΥ ΜΗΤΡΟΠΟΛΙΤΙΚΟΥ ΝΑΟΥ
ΑΓΙΟΥ ΔΗΜΗΤΡΙΟΥ ΧΑΛΚΙΔΟΣ ΤΗΣ ΙΕΡΑΣ ΜΗΤΡΟΠΟΛΕΩΣ ΧΑΛΚΙΔΟΣ, ΙΣΤΙΑΙΑΣ ΚΑΙ ΒΟΡΕΙΩΝ ΣΠΟΡΑΔΩΝ ως
εξηρτημένη υπηρεσία του Ιερού Μητροπολιτικού Ναού
Αγίου Δημητρίου Χαλκίδος, αυτοτελούς διαχείρισης και
μη κερδοσκοπικού χαρακτήρα, το οποίον θα διέπεται
από τον παρόντα Κανονισμό.
Έδρα του Ιδρύματος είναι τα γραφεία του Πνευματικού Κέντρου του Ιερού Μητροπολιτικού Ναού Αγίου
Δημητρίου Χαλκίδος, τα οποία βρίσκονται επί της συμβολής των οδών Αντωνίου και Νεοφύτου στη Χαλκίδα.
Το ως άνω Εκκλησιαστικό Ίδρυμα έχει δική του σφραγίδα στρογγυλή, στην περιφέρεια της οποίας ανα−
γράφεται σε τρεις σειρές Ιερά Μητρόπολις Χαλκίδος
ΕΚΚΛΗΣΙΑΣΤΙΚΟ ΙΔΡΥΜΑ «ΑΓΙΟΣ ΝΕΣΤΟΡΑΣ» ΙΕΡΟΥ
ΜΗΤΡΟΠΟΛΙΤΙΚΟΥ ΝΑΟΥ ΑΓΙΟΥ ΔΗΜΗΤΡΙΟΥ ΧΑΛΚΙΔΟΣ, στο κέντρο δε αυτής φέρει την εικόνα του Αγίου
Νέστορα.
Άρθρο 2
Σκοποί του Ιδρύματος
Σκοποί του Ιδρύματος είναι οι κάτωθι:
1. Η διαχείριση και εκμετάλλευση κάθε κινητής και ακίνητης περιουσίας του Ιερού Μητροπολιτικού Ναού Αγίου
Δημητρίου Χαλκίδος της Ιεράς Μητροπόλεως Χαλκίδος,
Ιστιαίας και Βορείων Σποράδων που έχει περιέλθει στην
κυριότητα, νομή και κατοχή του Ιερού Μητροπολιτικού
Ναού Αγίου Δημητρίου Χαλκίδος δυνάμει κληροδοσίαςκληροδοτήματος κ.λπ. Η διαχείριση και εκμετάλλευση
θα γίνεται πάντα με σεβασμό στη βούληση του δωρητή
ή διαθέτη, στους όρους και τους σκοπούς που έταξε.
2. Η θεραπεία πάσης φύσεως πνευματικών, λειτουργικών, φιλανθρωπικών, εκπαιδευτικών, κατηχητικών ή
και εν γένει υλικών αναγκών, που ήθελαν ανακύψει σε
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
σχέση με το πραγματοποιούμενο ποιμαντικό, εν γένει
θρησκευτικό, μορφωτικό, πολιτιστικό, φιλανθρωπικό
και φιλοκοινωνικό έργο της Ενορίας Αγίου Δημητρίου
Χαλκίδος.
3. Η καλλιέργεια και προώθηση της εκκλησιαστικότητας, της φιλαδελφείας, της προς τους πάντες αγάπης
και βοήθειας, της εκκλησιαστικής ευποιίας, του υγιούς
διαλόγου μεταξύ των ανθρώπων, της καταλλαγής, της
θεολογίας, των επιστημών, της επιμορφωτικής προσπάθειας, των υποτροφιών, των τεχνών, ιδιαιτέρως δε των
εκκλησιαστικών (και όλως ιδιαιτέρως της Βυζαντινής
και Παραδοσιακής Μουσικής), προς σπουδή και ανάδειξη της ευρύτερης πολιτισμικής τους συμβολής, των
πάσης φύσεως εκδόσεων, της ιατρικής φροντίδας και
περιθάλψεως ασθενούντων και εξηρτημένων, της υποστήριξης της νεότητας, της κάθε είδους ενίσχυσης του
διακονούντος Κλήρου της τοπικής Ορθόδοξης Εκκλησίας, της περικρατήσεως του γήρατος, της επανένταξης
των πεπλανημένων.
4. Η συνεργασία με τις κρατικές, δημόσιες υπηρεσίες,
περιφερειακές, και δημοτικές αρχές, πολιτιστικούς συλλόγους και ιδρύματα για την οργάνωση από κοινού δρα−
στηριοτήτων και πραγματοποίηση εκδηλώσεων διά την
άνοδο του πνευματικού επιπέδου του λαού του Θεού,
την προβολή του Χριστιανικού Ορθοδόξου πολιτισμού
και την έρευνα, ανάδειξη, παρουσίαση και προστασία
της θρησκευτικής, πολιτιστικής, ιστορικής, λαογραφικής
και φυσικής κληρονομιάς της ευρύτερης περιοχής.
5. Η πραγματοποίηση ομιλιών, χριστιανικών συνάξεων
και εκδρομών.
6. Η φιλοξενία εκδρομέων από άλλες Ιερές Μητροπόλεις, ενορίες, εκκλησιαστικά ιδρύματα και συλλόγους.
7. Τα αναφερόμενα στις προηγούμενες (ήτοι 5 και 6)
παραγράφους καθώς και οποιαδήποτε άλλη ενέργεια
πραγματοποιείται κατόπιν αποφάσεως του Δ.Σ.
Άρθρο 3
Μέσα για την επίτευξη των σκοπών Κανόνες διαχείρισης περιουσίας
Οι ανωτέρω σκοποί επιτυγχάνονται:
1. Με την αξιοποίηση του ανθρωπίνου δυναμικού της
ενορίας και της αιτήσεως συνδρομής υπό ικανών πνευματικών ανθρώπων, κληρικών και λαϊκών.
2. Με την εκμετάλλευση και αξιοποίηση της κινητής
και ακίνητης περιουσίας που έχει περιέλθει στη διαχείριση του Ιδρύματος (ενδεικτικά: εκμίσθωση, παραχώ−
ρηση χρήσης, με ή χωρίς αντάλλαγμα, τυχόν εκποίηση
υπό όρους).
4. Με την οργάνωση φιλανθρωπικών, ψυχαγωγικών,
πολιτιστικών εκδηλώσεων και εκθέσεων.
6. Με τη λειτουργία αίθουσας δεξιώσεων, εκδηλώσεων,
συνάξεων κ.λπ.
7. Με τη λειτουργία αναψυκτηρίου − κυλικείου.
8. Με τη λειτουργία ξενώνα.
9. Με την υλοποίηση Ευρωπαϊκών Προγραμμάτων.
10. Με κάθε άλλο πρόσφορο μέτρο, το οποίο ήθελε αποφασίσει εκάστοτε το Διοικητικό Συμβούλιο του
Ιδρύματος.
Άρθρο 4
Οργάνωση − Διοίκηση − Διοικητικό Συμβούλιο
1. Το Ίδρυμα τελεί υπό την εποπτεία και τον έλεγχο
της Ιεράς Μητροπόλεως Χαλκίδος, Ιστιαίας και Βορείων Σποράδων και διοικείται από πενταμελές (5/μελές)
Διοικητικό Συμβούλιο, εφεξής Δ.Σ., που διορίζεται από
το Μητροπολιτικό Συμβούλιο της Ιεράς Μητροπόλεως
Χαλκίδος, Ιστιαίας και Βορείων Σποράδων με τριετή
θητεία και απαρτίζεται από:
α) Τον εκάστοτε Μητροπολίτη Χαλκίδας − Ιστιαίας
και Βορείων Σποράδων, ως Πρόεδρο, αναπληρούμενο
από τον εκάστοτε οριζόμενο από αυτόν αναπληρωτή.
β) Τον εκάστοτε Πρόεδρο του Εκκλησιαστικού Συμβουλίου του Ιερού Μητροπολιτικού Ναού Αγίου Δημη−
τρίου Χαλκίδος.
γ) Δύο μέλη του εκάστοτε Εκκλησιαστικού Συμβουλίου.
δ) Ένα μέλος (άνδρα ή γυναίκα) εκ των ενοριτών,
με επιστημονική κατάρτιση, καλής της έξωθεν μαρτυρίας πρόσωπο, ανεπίληπτο, δοκιμασμένου ήθους και
προσφοράς προς την κοινωνία, διακρινόμενο διά την
πίστη του και την αφοσίωση του στην Εκκλησία και με
διάθεση προσφοράς προς το Ίδρυμα.
2. Οι διορισθέντες δύνανται να επαναδιοριστούν.
3. Στην πρώτη συνεδρίαση το Δ.Σ. του Ιδρύματος
εκλέγει με ψηφοφορία τον γραμματέα και τον ταμία
και αναφέρει το αποτέλεσμα της εκλογής στην Ιερά
Μητρόπολη Χαλκίδος, Ιστιαίας και Βορείων Σποράδων.
4. Ο Πρόεδρος του Δ.Σ.:
α) Έχει την ευθύνη όλων των δραστηριοτήτων του
Ιδρύματος και των μελών του Δ.Σ. προς υλοποίηση των
σκοπών του.
β) Εκπροσωπεί το Ίδρυμα ενώπιον πάσης Διοικητικής,
Δικαστικής, Εκκλησιαστικής και οποιασδήποτε άλλης
Αρχής και στις σχέσεις του με τα άλλα Ιδρύματα, οργανισμούς, νομικά και φυσικά πρόσωπα.
γ) Λαμβάνει γνώση όλων των εισερχομένων και εξερχόμενων εγγράφων του Ιδρύματος και συνυπογράφει
μετά του ταμία τα οικονομικής φύσεως έγγραφα.
δ) Συγκαλεί το Δ.Σ. σε συνεδριάσεις, διευθύνει τις
συζητήσεις και συνυπογράφει μετά του γραμματέως
τα πρακτικά των συνεδριάσεων.
5. Ο γραμματεύς του Δ.Σ.:
Ο Γραμματεύς τηρεί το βιβλίο πρωτοκόλλου, συντάσσει την αλληλογραφία του Ιδρύματος, την οποία συ−
νυπογράφει με τον Πρόεδρο. Επίσης τηρεί το βιβλίο
πρακτικών των συνεδριάσεων του Δ.Σ., συνυπογράφει
με τον Πρόεδρο τα εν λόγω πρακτικά, τα οποία συντάσσει. Φυλάσσει σε ασφαλές μέρος την σφραγίδα
του Ιδρύματος.
6. Ο ταμίας του Δ.Σ.:
α) Τηρεί το Βιβλίο Ταμείου καθώς και τα διπλότυπα
Γραμμάτια Εισπράξεων και Εντάλματα Πληρωμών, τα
οποία συνυπογράφει μετά του Προέδρου.
β) Εισπράττει με διπλότυπα Γραμμάτια Εισπράξεων
κάθε έσοδο του Ιδρύματος.
γ) Διενεργεί τις πληρωμές που αποφασίζει το Δ.Σ.
βάσει διπλοτύπων Ενταλμάτων Πληρωμών, τα οποία επίσης συνυπογράφει μετά του Προέδρου, όπως άλλωστε
και όλα τα οικονομικής φύσεως έγγραφα.
δ) Ευθύνεται για τη φύλαξη των χρημάτων, διενεργεί καταθέσεις και αναλήψεις χρημάτων μόνο κατόπιν
αποφάσεως του Δ.Σ. και γενικά διαχειρίζεται κατά την
υπόδειξη του Προέδρου του Δ.Σ. την περιουσία του
Ιδρύματος.
ε) Επίσης, τηρεί το Βιβλίο Κτηματολογίου και το Βιβλίο Υλικού του Ιδρύματος.
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
7. Τα χρηματικά υπόλοιπα του Ιδρύματος κατατίθενται
σε τραπεζικό λογαριασμό επ’ ονόματι του Ιερού Ναού
και με την ένδειξη «Ίδρυμα Άγιος Νέστωρ».
Για την ανάληψη οιουδήποτε ποσού απαιτείται απόφαση του Δ.Σ. υπογεγραμμένη υπό του Προέδρου.
Άρθρο 5
Αρμοδιότητες − Καθήκοντα του Δ.Σ.
1. Το Διοικητικό Συμβούλιο του Ιδρύματος έχει τις
ακόλουθες αρμοδιότητες:
α) Συνέρχεται τακτικώς ανά δίμηνο και εκτάκτως όταν
παρίσταται ανάγκη ύστερα από πρόσκληση του Προέδρου.
β) Αποφασίζει για κάθε θέμα που αφορά στην εκπλήρωση των σκοπών του Ιδρύματος.
γ) Συνεργάζεται με το Μητροπολιτικό Συμβούλιο της
Ιεράς Μητροπόλεως Χαλκίδος, Ιστιαίας και Βορείων
Σποράδων, με το Εκκλησιαστικό Συμβούλιο του Ιερού
Μητροπολιτικού Ναού Αγίου Δημητρίου Χαλκίδος, με
πολιτιστικούς, επιστημονικούς, φιλανθρωπικούς συλλόγους και ιδρύματα καθώς και με την τοπική αυτοδιοί−
κηση και τους τοπικούς φορείς για την προαγωγή και
επίτευξη των σκοπών του Ιδρύματος.
δ) Μεριμνά για την εξεύρεση οικονομικών πόρων,
απαραίτητων για την ομαλή λειτουργία του Ιδρύματος.
ε) Καταρτίζει τον ετήσιο Προϋπολογισμό και Απολογισμό, τους οποίους και υποβάλλει προς έγκριση στο
Μητροπολιτικό Συμβούλιο.
στ) Δύναται να παραχωρεί μέρος ή τμήμα των ακίνητων περιουσιακών του στοιχείων δωρεάν προς χρήση
στους τοπικούς φορείς για την πραγματοποίηση εκδηλώσεων, υπό την προϋπόθεση ότι δεν παραβιάζονται:
η ιερότης των χώρων, η καθαριότητα, οι σκοποί του
Ιδρύματος και το πρόγραμμα λειτουργίας αυτού.
ζ) Δύναται να παράσχει προς στέγαση δωρεάν τμήμα
των ακίνητων περιουσιακών του στοιχείων ή μέρος αυτών (αίθουσα κτιρίου ή ακινήτου) σε πολιτιστικούς συλ−
λόγους και εκκλησιαστικά ή άλλα ευαγή ιδρύματα, για
προσωρινή χρήση και για την δωρεάν έκθεση ιστορικού,
λαογραφικού, φωτογραφικού ή άλλου υλικού, το οποίο
δεν έχουν παραχωρήσει στο Ίδρυμα, κατόπιν σχετικής
προς τούτο ως προς την χρονική διάρκεια συμφωνία.
η) Επιλαμβάνεται κάθε υποθέσεως που αφορά στην
ενδεχόμενη συμπληρωματική ανέγερση κτιριακών εγκαταστάσεων.
θ) Το Δ.Σ. δύναται επίσης να συγκροτήσει υποεπιτροπές κατά τομείς διακονίας, να καθορίζει τις αρμο−
διότητες τους και να διορίζει τους υπεύθυνους και το
προσωπικό αυτών, εκτιμώντας το ήθος, την πνευματική
κατάρτιση και την προσφορά τους προς το Ίδρυμα.
ι) Δύναται δε να προσλαμβάνει έμμισθο προσωπικό,
αναλόγως των στόχων και των προγραμμάτων του.
ια) Αποφασίζει για κάθε άλλο θέμα, το οποίο δεν
προβλέπεται από τον παρόντα κανονισμό.
Άρθρο 6
Απαρτία και Λήψη Αποφάσεων από το Δ.Σ.
Νόμιμη απαρτία υφίσταται όταν είναι παρόντα τουλάχιστον τα τρία (3) εκ των πέντε (5) μελών του Δ.Σ.
Οι αποφάσεις λαμβάνονται με απόλυτη πλειοψηφία
των παρόντων μελών. Σε περίπτωση ισοψηφίας κατισχύει η ψήφος του Προέδρου του Δ.Σ. ή του νομίμου
αναπληρωτή αυτού. Η ψηφοφορία θα είναι πάντοτε
φανερή και ονομαστική.
Άρθρο 7
Τηρούμενα βιβλία
Το Ίδρυμα δεν έχει ιδία διαχείριση, τηρεί δε με την
μέριμνα του Δ.Σ. τα διαχειριστικά του βιβλία το Εκκλησιαστικό Συμβούλιο του Ιερού Μητροπολιτικού Ναού
Αγίου Δημητρίου Χαλκίδος, συμφώνως προς το σύστημα
τηρήσεως των λογιστικών βιβλίων των Εκκλησιαστικών
Νομικών Προσώπων, θεωρημένα για κάθε νόμιμη χρήση
από την Ιερά Μητρόπολη Χαλκίδος, Ιστιαίας και Βορείων
Σποράδων, ήτοι:
1. Βιβλίο Πρωτοκόλλου Αλληλογραφίας
2. Βιβλίο Πρακτικών των Συνεδριάσεων του Διοικητικού Συμβουλίου
3. Βιβλίο Ταμείου και διπλότυπα Γραμμάτια Εισπράξεων και Εντάλματα Πληρωμών, τα οποία είναι εκτελεστέα
εφόσον φέρουν την υπογραφή του Προέδρου και του
Ταμία του Ιδρύματος
4. Βιβλίο Κτηματολογίου, εις το οποίον αναγράφεται
άπασα η διαχειριζόμενη από το ίδρυμα ακίνητος περιουσία του Ιερού Μητροπολιτικού Ναού Αγίου Δημητρίου
Χαλκίδος
5. Κάθε άλλο βιβλίο, απαραίτητο κατά την κρίση του
Δ.Σ. για την λειτουργία του Ιδρύματος
Άρθρο 8
Πόροι του Ιδρύματος
Πόροι του Ιδρύματος είναι:
1. Τα πάσης φύσεως έσοδα από την εκμετάλλευση και
αξιοποίηση των περιουσιακών στοιχείων του Ιδρύματος
(είσπραξη μισθωμάτων, τόκων καταθέσεων τραπεζικών
λογαριασμών, ή λογαριασμών προθεσμίας, μερισμάτων
μετοχών κ.λπ.).
2. Τα πάσης φύσεως έσοδα από τις δεξιώσεις και άλλες
εκδηλώσεις στα ακίνητα διαχειρίσεως του Ιδρύματος.
3. Οι πρόσοδοι από την πραγματοποίηση εκδηλώσεων,
λαχειοφόρων αγορών, εράνων νομίμως διενεργουμένων,
εκθέσεων και άλλων εκδηλώσεων ως και από τη λειτουργία του κυλικείου.
4. Κληρονομιές, κληροδοσίες και δωρεές, υπέρ του
Ιδρύματος και τα εξ αυτών προερχόμενα έσοδα.
5. Επιχορηγήσεις εκ μέρους του Δημοσίου, της Αποκεντρωμένης και Τοπικής Αυτοδιοικήσεως, Οργανισμών
και άλλων Νομικών Προσώπων Δημοσίου ή Ιδιωτικού
Δικαίου, επιχορηγήσεις και συνδρομές εκ μέρους φυσικών προσώπων και κάθε νόμιμη επιχορήγηση από
προγράμματα Δημοσίων Επενδύσεων ή από υλοποίηση
Ευρωπαϊκών προγραμμάτων.
6. Κάθε άλλο έσοδο το οποίο δεν προβλέπεται ανωτέρω και προέρχεται εκ χρηστής πηγής.
Άρθρο 9
Διάθεση πόρων
Α. Οι ανωτέρω πόροι του Ιδρύματος διατίθενται μετά
από απόφαση του Δ.Σ. και με την έγκριση του Εκκλησιαστικού Συμβουλίου του Ν.Π.Δ.Δ. − Ιερού Μητροπολιτικού
Ναού Αγίου Δημητρίου Χαλκίδος:
1. Για τη συντήρηση, επισκευή, ανακαίνιση όλης της
κινητής και ακίνητης περιουσίας του Ιδρύματος. Για τις
ανάγκες τακτικής επίβλεψης, συντήρησης και λειτουργίας των κτιριακών εγκαταστάσεων του Ιδρύματος.
2. Για τον εξοπλισμό των εγκαταστάσεων του και την
προμήθεια βιβλίων, εντύπων και άλλων υλικών απαραίτητων για την ομαλή λειτουργία του.
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
3. Για την καθαριότητα και την ευπρέπεια των χώρων
του Ιδρύματος.
4. Για την καταβολή της μισθοδοσίας του τυχόντος
εμμίσθου προσωπικού.
5. Για τη φιλοξενία ομιλητών, χορωδιών, νέων κ.α.
6. Για τη συμμετοχή στα προγράμματα που άπτονται
των σκοπών του.
7. Για την εκτύπωση εντύπων που έχουν σκοπό και
στόχο την ομαλή λειτουργία και προώθηση του επιτελούμενου από το Ίδρυμα έργου και διανομή αυτών.
Β. Το τυχόν χρηματικό πλεόνασμα από την οικονομική διαχείριση, το οποίον υπερβαίνει το ποσό περί
του οποίου αποφασίζει το Δ.Σ, κατατίθεται σε ειδικό
λογαριασμό τραπέζης εις το όνομα του Ιερού Ναού, με
την ένδειξη «Ίδρυμα Άγιος Νέστωρ».
Άρθρο 10
Δωρηταί − Ευεργέτες
Το Διοικητικό Συμβούλιο του Ιδρύματος δύναται να
ανακηρύξει Δωρητές και Ευεργέτες, είτε εν ζωή είτε
μετά θάνατον, πρόσωπα τα οποία βοήθησαν υλικώς ή
ηθικώς το Ίδρυμα, αναγράφοντας τα ονόματα αυτών σε
σχετική θέση των ακινήτων.
ΤΕΛΙΚΕΣ ΔΙΑΤΑΞΕΙΣ
Άρθρο 11
Τροποποίηση του Κανονισμού
Ο παρών Κανονισμός δύναται να τροποποιηθεί υπό
την Ιερά Σύνοδο της Εκκλησίας της Ελλάδος κατόπιν
προτάσεως του Διοικητικού Συμβουλίου του Ιδρύματος
και αιτιολογημένης αποφάσεως του Εκκλησιαστικού
Συμβουλίου του Ιερού Μητροπολιτικού Ναού Αγίου Δημητρίου Χαλκίδος με την έγκριση του Σεβασμιωτάτου
Μητροπολίτου Χαλκίδος, Ιστιαίας και Βορείων Σποράδων.
Άρθρο 12
Κατάργηση του Ιδρύματος
Το παρόν Ίδρυμα καταργείται κατόπιν αιτιολογημένης
προτάσεως του Δ.Σ. αυτού, εγκρινομένης απαραιτήτως
υπό του Σεβασμιωτάτου Μητροπολίτου Χαλκίδος, Ιστιαίας και Βορείων Σποράδων, και τελικής αποφάσεως του
Μητροπολιτικού Συμβουλίου, οποτεδήποτε και μάλιστα
όταν δεν εκπληροί την αποστολή του, όταν παρεκκλίνει
του σκοπού του ή καταστεί ανέφικτη η λειτουργία του.
Σε περίπτωση καταργήσεως του Ιδρύματος κάθε κινητό ή ακίνητο περιουσιακό του στοιχείο, καθώς και
κάθε δικαίωμα και αξίωση αυτού, ακόμη και οικονομική,
ανήκει εις το νομικό πρόσωπον της Ενορίας του Ιερού
Μητροπολιτικού Ναού Αγίου Δημητρίου Χαλκίδος.
Άρθρο 13
Ισχύς του Κανονισμού
Ο παρών Κανονισμός ισχύει από τη δημοσίευσή του
στην Εφημερίδα της Κυβερνήσεως. Δημοσιεύεται επίσης
και εις το επίσημο Δελτίο της Εκκλησίας της Ελλάδος
«ΕΚΚΛΗΣΙΑ».
Άρθρο 14
Κάλυψη δαπάνης
Από τη δημοσίευση των διατάξεων του παρόντος Κανονισμού δεν προκαλείται δαπάνη σε βάρος του προ−
ϋπολογισμού του νομικού προσώπου της Ενορίας του
Ιερού Μητροπολιτικού Ναού Αγίου Δημητρίου Χαλκίδος.
Οποιαδήποτε μελλοντική δαπάνη θα εγγράφεται στον
οικείο Προϋπολογισμό.
Ο παρών Κανονισμός να δημοσιευθεί στην Εφημερίδα
της Κυβερνήσεως και στο επίσημο Δελτίο «Εκκλησία».
Αθήνα, 5 Φεβρουαρίου 2016
Ο Πρόεδρος
† Ο Αθηνών ΙΕΡΩΝΥΜΟΣ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ
ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * FAX 210 52 21 004
1. ΜΕ ΤΟ ΤΑΧΥΔΡΟΜΕΙΟ, ΤΟ ΤΗΛΕΦΩΝΟ κ.λπ.
Ταχυδρομική Διεύθυνση: Καποδιστρίου 34, τ.κ. 10432, Αθήνα.
ΤΗΛΕΦΩΝΙΚΟ ΚΕΝΤΡΟ: 210 5279000 − fax: 210 5279054
Ωράριο λειτουργίας για το κοινό: Δευτέρα ως Παρασκευή: 8:00 − 13:30
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ
Τμήμα Πωλήσεων:
(Ισόγειο, τηλ. 210 5279178 − 180)
Τμήμα Συνδρομητών:  (Ημιόροφος, τηλ. 210 5279136)
Τμήμα Πληροφοριών:  (Ισόγειο, Γραφείο 3 και τηλεφωνικό κέντρο 210 5279000)
Τμήμα A1 Παραλαβής Δημοσιευτέας Ύλης: (Ισόγειο, τηλ. 210 5279167, 210 5279139)
2. ΜΕ ΗΛΕΚΤΡΟΝΙΚΟ ΤΡΟΠΟ
Ιστοσελίδα: www.et.gr
Πληροφορίες σχετικά με την λειτουργία της ιστοσελίδας: helpdesk.et@et.gr
Αποστολή ψηφιακά υπογεγραμμένων εγγράφων προς δημοσίευση στο ΦΕΚ: webmaster.et@et.gr
Πληροφορίες για γενικό πρωτόκολλο και αλληλογραφία: grammateia@et.gr
êõîïôîòòîç ñê øô êíòîïô øùõôéöçúêîô
1. ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΦΕΚ)
Η ηλεκτρονική μορφή των τευχών ΦΕΚ καθώς και διάφορες πληροφορίες που σχετίζονται με τα
δημοσιεύματα σε αυτά, διατίθενται δωρεάν από την ιστοσελίδα www.et.gr. Για τα ΦΕΚ που δεν έχουν
καταχωρισθεί στην ιστοσελίδα του Εθνικού Τυπογραφείου δίνεται η δυνατότητα δωρεάν αποστολής με
ηλεκτρονικό ταχυδρομείο κατόπιν αίτησης που υποβάλλεται με τη συμπλήρωση ειδικής φόρμας στην
ιστοσελίδα του Εθνικού Τυπογραφείου.
Η έντυπη μορφή των τευχών ΦΕΚ διατίθεται για μεμονωμένα φύλλα με το ανάλογο κόστος από το
τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα ΚΕΠ ενώ για
ετήσια κυκλοφορία τευχών ΦΕΚ η διάθεση γίνεται υπό μορφή συνδρομής από το τμήμα Συνδρομητών.
Πληροφορίες σχετικά με την αποστολή/κατάθεση εγγράφων προς δημοσίευση, την διαθεσιμότητα
των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα.
Επίσης στην ιστοσελίδα μπορείτε να αναζητήσετε πληροφορίες σχετικά με την πορεία δημοσίευσης
των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ).
Περισσότερες πληροφορίες για δημοσιεύματα και λοιπά θέματα, μπορείτε να αναζητήσετε από το
Τμήμα Πληροφοριών καθώς και από το τηλεφωνικό κέντρο του Εθνικού Τυπογραφείου.
2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του
Το Εθνικό Τυπογραφείο μετά από σχετικό αίτημα φορέα του Δημοσίου αναλαμβάνει να σχεδιάσει
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους αλληλογραφίας, κ.ά. Επίσης σχεδιάζει και κατασκευάζει σφραγίδες.
ùõìöê÷îê÷ õôù õçöêûêî øô êíòîïô øùõôéöçúêîô
ΕΘΝΙΚΟ ΤΥΠΟΓΡΑΦΕΙΟ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
Το Εθνικό Τυπογραφείο είναι δημόσια υπηρεσία η οποία υπάγεται στο Υπουργείο Εσωτερικών και
Διοικητικής Ανασυγκρότησης, με κύρια αποστολή την έντυπη και ηλεκτρονική έκδοση, εκτύπωση,
διαχείριση και κυκλοφορία των φύλλων της Εφημερίδας της Κυβερνήσεως (ΦΕΚ) και την κάλυψη των
εκτυπωτικών αναγκών του Δημοσίου. (ν. 3469/2006, Α΄ 131).

[Source: 20160200569.pdf | Tokens: 33205]